
Ad  conscribendam  de  glandularum  lymphaticarum  stru- 
ctura dissertationem  me  invitatum  esse  fateor  a professore 
111.  Virchow,  cui,  quod  et  re  et  consilio  benevolentissime 
me  adjuverit,  debitas  gratias  palam  refero. 

Et  histologica  indoles  et  physiologica  glandularum  lym- 
phaticarum dignitas  ad  novissimum  usque  aevum  tenebris 
haud  mediocribus  obfuscabatur.  Physiologiae  earum  lucem 
egregiam  prof.  Virchow  affudit,  quippe  qui  glandulas 
lymphaticas  gravissima  haeraatopoeseos  organa,  i.  e.  ca, 
in  quibus  corpuscula  sanguinis  formentur,  cognoverit. 

Quod  ad  earum  structuram  attinet,  ad  nuperrimum 
usque  tempus  Malpighii  et  Hewsonis  sententiae  de 
principatu  certabant,  quorum  ille  glandulas  lymphaticas 
spatia  cava  esse  existimabat,  hic  pro  vasorum  lymphati- 
corum glomerulo  habebat.  Harum  sententiarum  altera, 
nimirum  Hewsonis,  ad  hunc  fere  diem  usque  plurimos, 
ut  videtur,  sectatores  nacta  est.  Prochaska  (Lehrsatze 
aus  der  Physiologie  des  Menschen.  2.  Aufl.  1811)  tantum 
adnotavit,  vasa  lymphatica  glandulas  suas  ingredientia  in 
multos  eosque  tenuissimos  ramos  secedere , qui  humorem 

suum  in  «substantia  loculari « (haud  dubie  alveolis)  de- 
ponere videantur,  huncce  humorem  vasis  lymphaticis  effe- 
rentibus, paucioribus  et  crassioribus,  excipi  tandemque  ad 
ductum  thoracicum  provehi. 

Malpighii  vero  sententiam  Rudo  Iphi  strenue  im- 
pugnat (Grundrifs  der  Physiologie.  Bd.  11.  1828.  S.  246), 
his  usus  verbis:  »Denn  wenn  auch  noch  ein  neuerer 

Schriftsteller,  Will.-  G oodlad  (A  practieal  essay  on  thc 
disseases  of  the  vassels  and  the  glands  of  the  absorbent 
System.  Lond.  1814.  8.),  die  zellige  Bcschaffenheit  der 
Driisen  vertheidigt,  so  kann  ich  sie  doch  nirgends,  selbst 
nicht  beim  Pferde  finden,  sondern  ich  kenne  die  einsau- 
genden  Driisen  liberali  nur  ais  blofse  Knauel  der  einsaugcn- 
den  Gefafse. « 

llecentiori  aevo  Goodsir  (Anat.  and  pathol.  obser- 
vations.  Edinburg  1845)  singularem  sententiam  professus 
est.  Vasa  enim  lymphatica  inferentia,  ait,  glandulas  lym- 
phaticas ingredientia  ramificari  et  sinuum  utriculorumquc 
instar  dilatari,  ita  quidem,  ut  modo  tunicam  intimam  stru- 
cturae expertem  retineant.  Huic  insidere  epithelium,  im- 
mensa evolutione  conspicuum,  vasorum  lymphaticorum 
epithelio  analogum,  quod  lumen  irregulare  pro  lymphae 
chylique  motu  in  centro  relinquat.  Inter  haec  vasa  lym- 
phatica amplificata  vasa  sanguifera  cursum  suum  emetiri. 

Similem  opinionem  novissimis  annis  Gerlach  (Ge- 
webelehre.  2.  Aufl.  1853)  enuntiavit,  qui  glandulas  lym- 
phaticas eo  formari  tradit,  quod  vas  lymphaticum  afferens 

in  ramulos  tenues  numerosos  secedat,  qui  multis  sinubus 

- • 

lateralibus  instructi  corpus  lymphaticum  glomerulo  simile 
constituant,  deinde  ad  unum  vel  plura  vasa  majora  coeant, 
quae,  vasa  efferentia,  cursum  suum  versus  ductum  tho- 
racicum persequantur. 

Idem  alibi  haec  habet:  » Cellulas  quod  attinet,  pro 
contentis  vasorum  lymphaticorum  intraglandularium  ha- 
bendae sunt.  ® His  vasis  intraglandularibus  tunicam  modo 
unam,  ruptu  facilem,  structurae  expertem  adscribit,  quae 
hic  illic  nucleorum  rudimenta  adhuc  ostendat. 

Egregiis  disquisitionibus,  quas  Koelliker  (Wiirzburg. 
Verhandl.  IX),  Ludwig  et  Noli  (Henle’s  und  Pfeuf- 
fer’s  Zeitschr. IV),  Donders,  Bruecke  (Sitzungsberichte 
der  Wiener  Akademie.  1852  u.  1853)  instituerunt,  sen- 
tentiae illae  refutatae  et  Malpigkiana,  quae  glandulas  lym- 
phaticas spatia  cava  esse  statuit,  in  pristinam  dignitatem 
restituta  et  haud  mediocriter  amplificata  est. 

Glandulae  enim  lymphaticae  ex  involvente  tunica,  quae 
tela  conjunctiva  fibrosa  et  clementis  nonnullis  elasticis  j 
formatur,  porro  e substantia  corticali  et  medullari  consistunt. 

Substantia  corticalis,  medullarem  cingens,  pro  varia 
glandularum  amplitudine  variam  habet  crassitiem,  interdum 
aliquot  lineas  aequantem,  ita  tamen,  ut  locus  aliquis,  ple- 
rumque applanatus  imo  adeo  concavus,  neque  ab  hac  ne- 
que a membrana  involvente  circumdetur.  Hoc  loco  seu 
hilo  (Koelliker)  vasa  lymphatica  efferentia  glandulam 
relinquunt,  vasa  sanguifera  majora  ingrediuntur. 

hide  a membrana  propria  numerosae  restes  telae  cou- 

• . 

junctoriae  in  substantiam  corticalem  demittuntur,  quae 
multifariam  decussantur,  coeunt  et  digrediuntur  eoque 
modo  complexura  spatiorum  cavorum  (Alveolorum),  inter 
se  liberum  commercium  habentium,  fingunt. 

In  substantia  medullari  restes  telae  conjunctivae  rario- 
res radialem  directionem  versus  hilum  sequuntur,  ubi  in 
membranam  propriam  rursus  transeunt. 

Substantia  medullaris  aeque  atque  corticalis  vasis  san- 
guiferis  abundat,  quae  parlim  in  septis  alveolorum,  partim 
in  substantia  medullari  cursum  suum  emetiuntur  et  rete 
vasculosum  uberrimum  per  alveolos  et  substantiam  me- 
dullarem dimittunt. 

Quod  ad  rationem,  quae  inter  vasa  lymphatica  et  glan- 
dulas intercedit,  Ludwig  et  Noli,  vasa  inferentia  liberis 
ostiis  in  alveolos  patere,  vasorum  parietibus  directe  in 
membranam  propriam  transeuntibus,  ostenderunt. 

Auctore  Leydig  (Histologie,  Frankfurt  a.  M.  1857) 
vasa  lymphatica  inferentia  cum  alveolis  quidem  commer- 
cium, sed  paulo  alia  ratione,  celebrant.  Vasa  enim  lym- 
phatica, inquit,  immediate  ante  glandulam  in  ramos  tenues 
finduntur,  qui  in  telam  conjunctoriam  alveolis  interpositam 
desinunt  et  quasi  retiformia  telae  conjunctivae  interstitia 
repraesentant.  Mihi  quidem,  etsi  neque  transitum  vasorum 
inferentium  in  membranam  propriam  neque  in  telae  con- 
junctivae interstitia  observavi,  sententiae  a Leydig  pro- 
positae suffragari  placet,  eo  magis,  quod  cum  Brucckii 

sententia  de  initiis  vasorum  lymphaticorum  in  intestinorum 
parietibus  consentit  et  quod  Donders  in  membrana  in- 
volvente vasa  lymphatica  detexit,  quae  cum  vasis  efferen- 
tibus anastomoses  alunt. 

Non  magis  certo  vasorum  efferentium  reparatio  in 
substantia  medullari  explorata  est.  Koelliker  ea  in  al- 
veolorum latere  interno,  e septis  telae  conjunctivae  eorum, 
nova  prodire  et  paulatim  in  duo -tria  vasa  efferentia  coire 
tradit. 

Ab  hoc  dissentiens  Bruecke  (cujus  sententiam  non- 
nulla praeparatorum  meorum  confirmare  videntur)  in  sub- 
stantia medullari  canales  lymphaticos  esse  putat,  quorum 
parietes  stromate  (tela  conjunctiva)  constituantur  et  e qui- 
bus demum  vasa  efferentia  proficiscantur. 

Canales  lymphaticos  ita  oriri  existimo,  ut  tractus  telae 
conjunctoriae  processus  emittant,  qui  inter  se  conjuncti 
canalium  lacunarium  systema  constituant.  Secturis  nempe 
transversis  per  medullarem  substantiam  ductis,  prope  hilum 
lacunae  rotundiusculae  satis  numerosae  sine  propriis  pa- 
rietibus in  telae  conjunctivae  tractibus  inveniuntur,  qui- 
bus secturas  transversas  canalium  lymphaticorum  exhiberi 
arbitror. 

Hanc  sententiam  eo  magis  vero  consentaneam  existimo, 
quod  Koelliker  ipse  fatetur,  in  glandulis  mesaraicis  va- 
sorum lymphaticorum  parietes  musculis  destitui  et  canales 
lymphaticos  solis  telae  conjunctoriae  septis,  quibus  vaso- 
rum lymphaticorum  epithelium  insideat,  inter  se  disjungi. 

— Differentiam  vero  inter  structuram  glandulae  internae 
et  externae  non  deprehendi. 

Praeter  capillaria  vasorum  sanguifcrorum  textus  reti- 
culatus subtilissimus,  ante  aliquot  annos  a Koelliker 
detectus,  alveolos  et  substantiam  medullarem  pertexit,  quem 
ex  toto  cellulis  fibrosis  fusiformibus  et  stellatis  constare 
dicit,  quae,  ubi  tela  spongiosa  tenerrima  sit,  inter  se 
anastomoses  alant,  aut  contrario  in  casu  juxtapositione 
trabeculas  crassiores  efficiant. 

Hoc  rete  numerosis  scrutationibus  submisi,  ut  rationes, 
de  quibus  modo  sermonem  feci,  clariores  mihi  redderem. 
Primum , ut  rationes  quam  maxime  normales  indagarem, 
glandulas  animalium  recens  mactatorum  desumsi,  pluresque 
dies  in  alcohole  90#/0  positas  induravi.  Tali  modo  glan- 
dulas vituli,  canis,  bovis,  equi,  suis  deinceps  examinavi 
et  prae  omnibus  glandulas  suis  ad  perscrutandum  rete 
opportunas  esse  intellexi.  Elementa  libera  (cellulae  lym- 
phaticae) harum  cellularum  facilius  quam  aliarum  glan- 
dularum secturae  microscopicae  contactu  per  penicillum 
subtile  pilosum  removeri  possunt  (hanc  methodum  primus 
Prof.  His,  Basileensis,  commendavit). 

Praeter  suillas  equinae  et  caninae  ad  disquisitionem 
idoneae  sunt,  quarum  priores,  si  elementa  libera  sub- 
movere licet,  magnitudinis  causa  suillis  praeferri  merentur. 
Vituli  et  bovis  glandulas  aut  ex  parte  tantum  aut  diffi- 
cillime a partibus  constituentibus  solidis  nudare  potui. 

Praeparata,  tali  modo  cellulis  lymphaticis  liberata,  rete 

trabeculis  subtilibus  constare  docuerunt,  quae  nusquam, 
ne  iis  quidem  in  locis,  ubi  tres  qualuor  trabeculae  coibant, 
intumescentias  obtulerunt,  verum  potius  ubique  aequali 
magnitudine  (in  eodem  scilicet  glandulae  loco)  utebantur. 

Vox  »retea  minus  apta  est,  quum  rete  plexum  per 
superficiem  modo  dimanantem  significet,  dictae  autem  tra- 
beculae per  omnes  dimensiones  inter  se  anastomoses  ineant, 
spatium  igitur  corporeum  pervadant. 

Talium  ergo  trabecularum  plures  spatium  polygonale 
circumfiniunt,  in  quo  circiter  20  — 30  corpuscula  lympha- 
tica posita  sunt,  quoniam  in  facie  laterali  (laqueo  retis) 
4 — 6 horum  corpusculorum  cernuntur.  Aestimatio  autem 
numeri  approximativa  tantum  esse  potest,  quia,  si  disce- 
das a difficultate,  praeparati  altitudinem  sub  microscopio 
dijudicandi,  laqueorum  magnitudo  a retis  evolutione  plus 
minus  subtili,  in  variis  locis  varia,  pendet. 

Quemadmodum  jam  aequabilis  trabecularum  habitus 
cellulosae  textus  reticularis  naturae  repugnat,  ita  chemi- 
cum  examen  haud  minus  ei  refragatur.  Neque  enim  acido 
acetico  aliisque  reagentibus,  neque  numerosis  imbibitionis 
experimentis  cum  carmini  solutione  ammoniacali,  a Ger- 
lach  commendata,  addito  postea  acido  acetico,  quo  cel- 
lulae in  aprico  ponuntur,  corpora  cellularia  aut  nucleos 
ibi  positos  demonstrare  potui.  Adnotare  hic  oportet,  tra- 
becularum secturas  non  pro  nucleis  esse  habendas.  Hae 
enim  secturae  semper  fere  locum  obtinent,  ubi  plures 
trabeculae  coeunt,  qua  re  facile  fieri  potest,  ut  talis  locus 

pro  cellula  cum  nucleo  habeatur.  Error  iste  vitatur,  si 
secturas  nucleis  esse  minores  et  speciem  plane  homogeneam 
offerre  meditamur. 

Cellulosa  retis  natura  tantum  in  foetali  periodo  in 
glandulis  foetus  quinquemestris  et  in  aliis  quibusdam  casi- 
bus pathologicis  infra  describendis  animadvertebatur.  Di- 
Iigentiore  praeparatione  secturam  totius  alveoli,  e foetus 
glandula  desumti,  corpusculis  lymphaticis  liberare  licebat. 
Rete  hoc  in  casu  textum  laquearem  pulcherrimum  cellula- 
rum anastomoses  celebrantium  cum  corpusculis  oblongis, 
angustis,  nucleis  magnis  evidentibus,  cum  corpusculis  nu- 
clearibus et  stolonibus  subtilibus  obtulit.  Divulso  reti, 
cellulas  stellatas  et  fusiformes  disjunxi. 

Per  laqueos  hujus  textus  cellulosi  vasa  sanguifera  eum 
in  modum  decurrunt,  ut  per  medios  alveolos  minores  ut 
plurimum  vas  capillare  feratur,  majores  vero  alveoli  et 
medullaris  substantia  quaquaversus  iis  pertexantur.  Majora 
vasa  in  stromate  tela  conjunctiva  formato  cursum  suum 
emetiuntur. 

Quod  ad  rationem  pertinet,  quae  inter  rete  ct  stroma 
illud  intercedit,  nunquam  trabecularum  juxtapositione  tra- 
bes crassiores,  quas  Koclliker  vehicula  horum  vasorum 
existimat,  formari  expertus  sum;  directe  potius,  plerumque 
perpendicularitcr,  in  telae  conjunctivae  tractus  inserebantur 
ibique  observationi  subducebantur. 

Juxtapositionis,  ubi  densior  apparebat,  causa  semper  me- 
chanica erat,  c.  gr.  distentio  aut  convolulio  praeparati  etc. 


15 


Alveolus  igitur  io  aprico  positus  ut  plurimum  hanc 
speciem  exhibet:  paries  ejus,  si  aptae  secturae  sunt,  aut 
circulum  perfectum,  aut  plerisque  in  casibus  arcum  cir- 
cularem telae  conjunctoriae  concentricae  repraesentat,  unde 
rete  subtilissimum  prodit  vasaque  circumtexens  totum  al- 
veolum explet.  Ad  enucleandos  alveolos,  sectura  quam 
subtilissima  super  convexam  glandulae  faciem,  postquam 
membrana  involvens  ablata  est,  ducitur.  Ad  examinan- 
dam substantiam  medullarem,  aptissime  secturae  per  di- 
rectiones diversissimas  ducuntur.  Secturae,  plano  glandulae 
lateri  parallalelae  (ubi  vasa  efferentia  exeunt),  magis  se- 
cturas transversas  vasorum  majorum  et  telae  conjunctivae 
tractuum  praebent,  quae  vero  superficiei  convexae  dire- 
ctione versus  hilum  ducuntur,  secturas  longitudinales 
tractuum  telae  conjunctoriae  et  vasorum  offerunt. 

Quibus  disquisitionibus  institutis,  de  reti  elastico  agi 
existimabam,  eo  magis,  quod  et  chemicis  et  mechanicis 
potentiis  satis  renitebatur.  Ad  glandulas  igitur  humanas 
gradum  feci,  ut  pathologicas  earum  mutationes  cognosce- 
rem. Glandulas  omnium  paene  cadaverum,  quae  intra 
novissimum  quadrimestre  in  caritatis  nosocomio  secabantur, 
examinavi,  e diversissimis  corporis  partibus  desumsi  et 
omnes,  exceptis  formae  varietatibus,  tam  externas  quam 
internas  eandem  ostendere  structuram,  mihi  persuasi,  dum- 
modo mutationes  pathologicae  abessent. 

In  exploranda  glandula  bronchiali  attentio  mea  per 
secturam,  quae  mediam  per  substantiam  medullarem  juxta 

directionem  lateris  convexi  glandulae  versus  hilum  ducta 
erat,  ad  rete  subtilissimum  advertebatur.  Nimirum  locum 
(Fig.  I.)  deprehendi,  qui  nexum  capillarium  vasorum  cum 
reti  subtilissimo  extra  omnem  dubitationem  posuit.  Etenim 
sub  a Fig.  I.  vas  quoddam  capillare  haud  procul  ab  ori- 
gine sua  ex  alio,  conicam  coarctationem  subeunte,  directe 
in  trabeculam  retis  subtilissimi  transit,  quod  iterum  plures 
ramulos  tenuissimos  edit.  Contenta  vasis  capillaris  in 
initia  trabecularum  tenuium  usque  persequi  licet. 

Alio  in  loco  ansa  vascularis  cernitur,  cujus  parietes 
sub  b Fig.  1.  directe  in  parietes  trabeculae  subtilis  trans- 
grediuntur, in  qua  sub  c Fig.  I.  nucleus  perspicuus  re- 
sidet. Hic  etiam  contenta  sub  b apicem  versus  trabeculam 
spectantem  fingunt. 

Nec  fortiore  fluidi  rivo  in  objecto,  nec  vitri  tectorii 
contrectatione,  imo  ne  hoc  quidem  ter  ablato,  mutua 
partium  examinatarum  positio  aliquantulum  mutabatur, 
ergo  appositionis  fortuitae  probrum  excludebatur.  Aliud 
praeparatum  locum  obtulit,  ubi  duo  capillaria  vasa  trabe- 
cula satis  longa  retis  subtilissimi  conjungebantur,  quorum 

utrumque  ramulos  laterales  dimisit. 

\ 

Quanquam  Jiis  e praeparatis  evidentissime  intelligeba- 
tur,  capillarium  lumen  directe  in  trabecularum  sic  dicta- 
rum lumen  transire,  tamen  aliis  opus  erat  argumentis, 
quibus  trabecularum  permeabilitas  probaretur;  quae  quidem 
argumenta  non  desiderabantur. 

Glandulae  nempe  examinandae  milii  tradebantur  ab 

homine  desumtae,  qui  chronica  pulmonum  tuberculosi  et 
ascite  per  annos  protracto  laboraverat.  Diuturna  circula- 
tionis stasi  vasa  inferentia  adeo  impleta  et  amplificata  erant, 
ut  Prof.  Virchow  jam  ante  examen  microscopicum  ad 
faustas  conditiones,  quibus  exploratio  institui  possit,  ani- 
mos attenderet.  Et  re  vera  unaquaeque  propemodum  se- 
ctura rem,  de  qua  agebatur,  egregie  illustravit.  Capillaria 
inveniebantur,  e quibus  vasa  tenuia  cujusvis  magnitudinis 
usque  ad  subtilissimas  retis  trabeculas  pergebant.  Vas 
e.  gr.  Fig.  111«,  capillarium  amplitudinem  habens,  plures 
ramulos  b minoris  diametri  quam  capillarium  ostendit,  qui 
rami  iterum  sub  c in  textum  reticularem  subtilissimum 
secesserunt.  Hoc  igitur  in  casu  diuturna  circulationis  stasi 
non  modo  capillarium  amplificatio,  sed  etiam  trabecularum 
retis  subtilissimi  locum  habuit,  quae  res  in  facto  posita 
tantum  eo  explicari  potest,  quod  trabeculae  sunt  canali- 
culi, quorum  lumen  cum  capillarium  lumine  commer- 
cium alit. 

Ilisce  e glandulis  tot  et  tam  evidentia  praeparata  con- 
feci, ut  mihi  et  omnibus,  qui  ea  intuebantur,  de  ratione 
supra  dicta  dubitandum  non  videretur. 

Porro,  ut  antea  jam  adnotavi,  multa  imbibiliouis  ex- 
perimenta, adhibita  carmini  solutione  ammoniacali,  institue- 
bantur, quorum  nonnulla  eatenus  bene  cesserunt,  quatenus 
nonnulla  retis  loca  imbitioncm  exceperant  (Fig.  II),  qua  re 
discrimina  crassitudinis  trabecularum  sic  dictarum  carumquc 
decursus  vasorum  cursum  imitans  in  aprico  ponebantur. 

Denique  in  casu  aliquo  catarrhi  intestini  crassi  con- 
tenta horum  vasorum  subtilissimorum  granulosa  invenie- 
bantur. Multis  nimirum  in  locis  haec  vasa  utriculorum 
instar  tumebant  speciemque  granulosam  offerebant.  Ad- 
bibito natro,  parietes  aliquantum  inflatos  microscopii  acu 
pressos  rupturae  submittere  studui.  Quod  quum  factum 
esset,  contenta  subtiliter  granulata,  granulis  adiposis  chyli 
subtilibus  similia  evacuabantur.  Hoc  quoque  experimen- 
tum coram  aliis  saepius  repetii,  ut  ab  omni  fallacia  me 
tuerer. 

Etiamsi  his  praeparatis  demonstratum  erat,  capillarium 
lumina  cum  retis  subtilissimi  luminibus  commercium  alere, 
tamen  propter  difficultatem,  qua  ratio  inter  vasa  lympha- 
tica et  glandulas  lymphaticas  eruitur,  haud  ineptum  vide- 
batur, in  horum  capillarium  naturam  accuratius  inquirere, 
numne  fortasse  vasa  sint  lymphatica,  quorum  introitus  in 
glandulam  ob  structuram  complicatam  oculos  effugerit. 

Proinde  glandulam  multo  sanguine  abundantem  in 
acido  chromico  diluto,  non  in  alcohole  concentrato,  quo 
eo  usque  usus  eram,  posui  pluribusque  incisuris  frustra 
factis,  tandem  secturam  obtinui,  in  qua  rete  subtilissimum 
a vasis  capillaris  pariete  exiit.  Hujus  capillaris  lumen 
corpusculis  sanguinis  impletum  erat  admodum  perspicuis 
beneque  servatis,  quae,  quo  loco  vas  perscissum  erat,  nu- 
merosa prodibant. 

Plus  lucis  altera  sectura  suppeditabat.  Vas  longum 
non  modo  sanguinis  corpuscula,  sed  etiam  numerosos  ra- 

mulos  minoris  diametri  ostendebat,  qui,  ut  in  Fig.  III, 
magis  magisque  attenuantur  et  in  rete  subtilissimum  tan- 
dem distribuuntur. 

Haec  praeparata  naturam  et  dignitatem  retis  subtilis- 
simi omni  dubitatione  expediunt.  Systema  est  canalium, 
cujus  lumen  cum  lumine  capillarium  systematis  sangui- 
feri  directum  commercium  alit,  i.  e.  plexus  vasorum 
serosorum , qui  humorem  nutritium  inter  cellulas  lym- 
phaticas arctissime  constipatas , quarum  mirus  numerus 
glandulam  implet,  deducit,  quo  jit,  ut  inter  eas  atque 
sanguinem  tam  alacris  materiarum  vicissitudo  efficiatur, 
quam  summa  glandularum  actio  plastica  statui  jubet. 

Argumenta,  quae  ad  adoptandam  hanc  sententiam  me 
commoverint,  paucis  repetere  liceat. 

1.  Transitus  directus  vasis  capillaris  systematis  san- 
guifueri  in  rete  subtilissimum,  id  quod  Fig.  I sub  a et  b 
ostendit. 

2.  Deinde  illud,  quod  post  chronicas  circulationis 
stases,  ubi  vasa  sanguifera  dilatata  inveniebantur,  ampli- 
ficationes non  solum  ad  capillaria  glandulae,  sed  in  rete 
subtilissimum  usque  protendebantur,  ita  ut  in  hoc  omnes 
transitiones  inde  a capillarium  crassitie  usque  ad  subtilis- 
simas, quae  dicuntur,  trabeculas  deprehenderentur,  Fig.  111. 

3.  Capillaria  esse  systematis  sanguiferi  vasa  capillaria, 
arguebatur. 

4.  Uno  in  casu  contenta  granulosa  reperiebanlur  et 
parietis  ruptione  artificiali  evacuabantur. 

• 2 * 

5.  Imbibitione  solutionis  carmini  amraoniacalis  per  rete 
effecta,  differentiae  crassitiei  retis  subtilissimi  apparebant, 
quibus  decursus  vasorum  cursui  similis  manifestabatur, 
quae  quidem  res  sola  exiguam  argumentandi  vim  haberet. 

6.  Non  possum,  quin  unum  momentum  his  adjiciam: 
in  glandulis  nempe  lcucaemicis,  in  quibus  processus  ad- 
modum hyperplasticus  evenit,  secundum  analogiam  aug- 
menti cellularum  lymphaticarum  mira  evolutio  capillarium 
systematis  sanguiferi  et  cum  hac  aequo  passu  incedens 
formatio  maxime  subtilis  retis  tenuissimi  reperitur. 

Haec  hactenus  de  stationariis  glandularum  lymphatica- 
rum partibus  constituentibus. 

Praeterea,  id  quod  supra  obiter  memoravi,  ingens  nu- 
merus cellularum  lymphaticarum  et  nucleorum  intra  al- 
veolos et  substantiam  medullarem  in  chylo  et  lympha 
natat,  quae  ita  posita  sunt,  ut  semper  parvus  liberorum 
elementorum  numerus  vasis  serosis  circumtexatur. 

Formatio  harum  cellularum  in  glandulis  perficitur,  quae 
res  eo  probatur,  quod  lympha  post  glandulam  cellulis 
lymphaticis  multo  opulentior  est,  quam  ante  eam.  Proinde 
in  agminibus  Peyerianis,  quorum  folliculos  duce  Briicke 
sicut  linguae  folliculos  pro  glandulis  lymphaticis  parvis 
habeo,  quoniam  structura  sua  cum  his  consentiunt,  paucae 
tantum  cellulae  inveniuntur,  quibus  lympha  mesenterium 
relinquens  opulentissima  est.  Augmentum  cellularum  lym- 
phaticarum divisione  efficitur,  id  quod  evidentissime  in 
glandulis  cognoscitur,  quae  inflammatione  tument.  In  his 

enim  cellulae  cum  duobus  imo  tribus  nucleis,  aut  cum 

» 

nucleo  constricto  reperiuntur. 

Cellulae  lymphaticae,  ut  de  earum  dignitate  pauca 
apponam,  ex  parte  respirationis  efficacitate  in  sanguinis 
cellulas  rubras  mutantur,  ex  parte  autem,  nimirum  «san- 
guinis cellulae  decolores «,  luxuriei  quasi  producta,  dege- 
neratione adiposa  intereunt  (Virchow). 

Oxygenii  efficacitem  ad  cellulas  sanguinis  decolores  in 
rubras  mutandas  permagni  esse  momenti,  color  argumen- 
tatur rubellus,  quem  lympha,  minore  gradu  jam  glandulae 
lymphaticae,  si  aeri  submittuntur,  induunt  (Virchow, 
Gesammelte  Abhandl.  l.Halfte.  1856.  S.  217). 

Eandem  observationem  jam  primis  hujus  saeculi  de- 
cenniis A.  G.  Eramert  evulgavit  (cf.  Scheerer’s  Jour- 

I 

nal  der  Chemie  u.  R e i 1 ’ s Archiv  der  Physiologie.  Bd.  VIII), 
quippe  qui  chylum,  ex  equorum  ductu  thoracico  desumtum, 
aeri  expositum  colore  pruni  persicae  flores  imitante  imbui, 
» praecipue  primo  emissum ,a  videret  (1.  c.  S.  151). 

Ultima  haec  observatio  mutationem  cellularum  lympha- 
ticarum in  rubra  sanguinis  corpuscula  per  respirationis 
processum  tuetur,  quoniam  chylus  primo  editus,  i.  e.  e 
ductus  thoracici  fine  profectus,  in  quem  sanguinis  oxyge- 
nium  per  arteriosam  circulationem  jam  effectum  exseruit, 
cellulis  opulentissimus,  colorem  rubrum  evidentissime  ex- 
hibuit. 

Quod  ad  chyli  et  lymphae  compositionem  attinet,  non 
penitius  in  eam  inquirere,  sed  tantum  adnotarc  placet, 

aquae  quantitatem  utriusque  liquoris  in  quaque  glandula 
lymphatica  deminui,  fibrini  autem  adaugeri,  quod  quidem 
alacrem  diffusionis  processum  inter  sanguinem  et  lympham 
intra  glandulas  arguit. 


Histologicis,  quas  exposui,  disquisitionibus  adnotata 
quaedam  anatomico- pathologica  subjungam.  Ingenue  ta- 
men fateor,  me  commentatiunculam  istam  de  pathologicis 
mutationibus  minime  omnibus  numeris  absolutam  existi- 
mare; etenim  inter  histologicas  tantum  scrutationes  passim 
attentionem  his  rebus  impendi  et  temporis  angustiis  pressus 
pathologicos  status  accuratiori  examini  submittere  non 
potui.  Lectorum  igitur  animos  ad  opus  egregium  a Dr. 
F r.  Loeper  (Beilrage  zur  pathologischen  Anatomie  der 
Lymphdriisen.  Dissertat,  inaugur.  Wiirzburg  1856)  editum 
attendo. 

Quodsi  primum  ad  pathologicas  mutationes,  quae  in 
reti  illo  vasculari  subtilissimo  oriuntur,  respicimus,  ad- 
modum varias  esse  videmus.  Prae  omnibus  casus  ille 
catarrhi  chronici  intestini  crassi,  jam  supra  memoratus, 
huc  pertinet,  in  quo  glandulae  mesaraicae  usque  ad  glan- 
dulas epigastricas  tumefactae  satisque  resistentes  deprehen- 
debantur. Examen  microscopicum,  quemadmodum  in  om- 
nibus fere  chronicis  inflammationibus,  ita  hic  etiam  non 
mediocre  elementorum  liberorum  augmentum  ostendit.  Qui- 
bus ablatis,  in  vasis  serosis  tumescentiae  in  longum  por- 

rectae,  a contentis  subtiliter  granulatis  profectae,  cerne- 
bantur. Si  ruptura  parietis  artificiali  ratione  supra  descripta 
efficiebatur,  contenta  guttularum  minutarum,  granulis  chyli 
adiposis  similium,  forma  evacuabantur. 

Aliud  phaenomenon,  in  glandulis  bronchialibus  homi- 
num variolis  exstinctorum,  quorum  tunica  mucosa  respi- 
ratoria simul  aegrotaverat,  satis  constanter  obvium  hoc  est: 

Glandulae  admodum  amplificatae  sunt,  magnam  osten- 
dunt resistentiam,  sectura  colorem  fusco -rubellum  exhibet. 
In  locis  maxime  tumefactis,  postquam  elementa  libera,  hic 
etiam  valde  adaucta,  ablata  sunt,  rete  subtilissimum  dila- 
tationes sinuosas  numerosas,  intumescentias  clavatas  et 
utriculares,  speciem  granulosam  prae  se  ferentes,  tanquam 
contenta  in  iis  granulata  insint,  commonstrat.  In  loco 
amplissimo  saepenumero  nucleus  perspicuus  cum  corpu- 
sculis nuclearibus  residet,  ita  ut  omnium  connexus  effigiem 
retis  cellularum  fusiformium  et  stellatarum,  quae  anasto- 
moses inter  se  alunt,  repraesentet. 

Fiihrer  (Vierordt’s  Archiv)  rete  capillare  huic  simil- 
limum in  liene  describit  et  his  in  capillaribus  rubras 
sanguinis  cellulas  formari  arbitratur,  quae  parietis  ruptione 
continuoque  capillarium  interitu  liberae  evadant. 

Quid  cellulares  istae  intumescentiae  in  glandulis  lym- 
phaticis significent,  utrum  corpusculorum  lymphaticorum 
formatio  in  iis  locum  habeat,  an  vasa  tantum  serosa  na- 
scentia sint,  dirimere  non  ausim.  Certo  notatu  dignae 
sunt  illae  res  in  facto  positae,  quae  non  semper  universum 

rete  subtilissimum  glandulae  alicujus  has  mutationes  osten- 
dere, sed  in  partibus  minus  tumefactis  normae  respondere 
et  microscopicam  effigiem  ex  toto  fere  reti  cellulari  aetate 
foetali,  quod  ad  speciem  externam  attinet,  consentaneam 
essp  docent. 

Fortasse  Koellikcr  (Wiirzburger  Verhandl.  Bd.  IV. 
S.  108),  qui  rete  cellulis  fibrosis  fusiformibus  et  stellatis, 
cum  corpore  cellulari  angusto,  brevi  et  oblongo  nucleo 
constare  tradit,  eas  glandulas  disquisitioni  submissit,  quae 
mutationem  supra  descriptam  ostendebant,  id  quod  eo 

facilius  credendum  videtur,  quod  equidem  mutationes  bis 

\ 

in  glandulis  tuberculosi  sic  dicta  tumefactis  reperi. 

Frequentissimam  mutationem  raacroscopicam,  si  a pig- 
menti formatione  in  glandulis  bronchialibus  discesseris, 
voluminis  augmenta  sistunt,  quae  plerumque  in  totis  glan- 
dularum agminibus  simul  apparent. 

Causae  augmentorum  voluminis  vel  in  morbosis  irri- 
tamentis primitus  glandulas  adgredientibus  cerni,  vel  irrita- 
tionibus ab  aliis  organis  ad  eas  delatis  exoriri  possunt. 

Ad  priores  intumescentias,  quae  universo  organismo 
longe  maximi  momenti  sunt,  typhosae,  scrofulosae,  tuber- 
culosae, leucaeraicae  pertinent. 

Ratione  habita  mutationum,  quae  dictarum  affectionem 
tres  priores  provocant,  cura  descriptione  plane  consentio, 
quam  Loeper  edidit.  Quod  vero  ad  ultimam  affectionem, 

i 

lcucaemicam  dico,  pertinet,  quum  observationum  numerus 
relative  adhuc  exiguus  sit,  exemplum  hoc  semestri  aestivo 

observatum  aliquanto  fusius  describam.  Affectio,  morbi 
maculosi  Werlhofii  effigiem  imitans,  mortem  intulerat. 
Instituta  cadaveris  sectione,  ingens  hypertrophia  universi 
systematis  glandularum  lymphaticarum , nominatim  sub- 
maxillarium  et  sublingualium,  nec  non  linguae  folliculorum 
deprehendebatur.  Praeterea  numerosa  neoplasmata  ele- 
mentorum glandularium,  elementorum  non  praeexistentium 
in  hepate,  renibus,  liene  cernebantur.  Loca  illa,  e.  gr.  in 
renibus,  speciem  albidam,  medullarem  prae  se  ferebant. 
Examen  microscopicum  ingentem  numerum  corpusculorum 
lymphaticorum,  inter  quae  in  locis  minus  degeneratis  ca- 
naliculi uriniferi  perspicue  cognoscebantur,  ostendebat. 
Glandulae  submaxillares  aeque  ac  linguae  folliculi  specie 
medullari  insigniebantur. 

Adhibito  microscopio,  augmentum  immensum  corpus- 
culorum lymphaticorum,  ceterum  non  amplificatorum,  imo 
potius  aliquanto  minorum,  apparebat,  quibus  penicilli  ope 
ablatis,  non  minus  augmentum  capillarium  systematis  san- 
guiferi  vasorumque  serosorum  animadvertebatur. 

Ubertas  capillarium  in  glandulis  retisque  evolutio 
subtilis  tanta  erat,  quantam  nullo  alio  in  casu,  quo 
glandulae  intumescentia  aliis  processibus  inducta  erat, 
observavi. 

Porro  hyperplasiae  cum  praevalente  alicujus  telae  af- 
fectione haud  infrequenter  occurrunt,  inter  quas  principem 
locum  adaucta  telae  conjunctoriae  evolutio  tenet. 

Pluribus  in  glandulis  infantium,  qui  scrofulosi  interie- 

rant,  libera  eleraenla  parcissima,  stroma  vero  c tela  con- 
junctiva compositum  summopere  hyperplasticum , alveolos 
concentrice  constringens,  reperi.  Universa  residua  priorum 
alveolorum  vel  uno  vel  duobus  telae  conjunctoriae  laqueis 
explebantur,  qui,  specie  et  decursu  respectis,  haud  dubie 
vasa  fuerant.  — Aut  praeter  ingentem  septorum  telae 
conjunctoriae  evolutionem  prae  ceteris  rete  subtilissimum, 
indolem  solidam,  trabecularem  habens  et  telae  conjunctivae 
reactionem  praebens,  inveniebatur;  generatira  enim  telae 
conjunctoriae  stratum  vasa  concomitans  ad  abnormem  evo- 
lutionem maxime  opportunum  est. 

Quum  opusculum  jam  absolvissem,  agmen  accepi  glan- 
dularum cervicalium,  quae  juveni  duodeviginti  annorum 
exstirpatae  erant.  Admodum  tumefactas  inveni,  induratas, 
in  sectura  capsulam  intense  crassescentem,  substantiae  cor- 
ticalis et  medullaris  colorem  paene  hyalinum,  qui  passim 
tantum  turbido -flavescens,  non  pellucidus  apparebat.  Mi- 
croscopico  examine  in  glandulis  minus  duris  enorme  aug- 
mentum telae  conjunctivae,  stromatis,  vasorum  deprehen- 
debatur, perexiguus  .autem  cellularum  lymphaticarum  nu- 
merus. In  locis  hyalinis  nec  minimum  quidem  elementorum  ' 
liberorum,  nec  vasorum  et  vasorum  serosorum  vestigium 
apparebat,  sed  omnia  telae  conjunctivae  massam  consti- 
tuebant, in  qua  alveolorum  termini  per  concentricam  di- 
spositionem cognosci  poterant. 

Chronicae  illae  hyperplasiae  ad  incredibiles  fere  ampli- 
ficationes evehi  possunt,  mihi  enim  est  glandula  bronchialis, 

pugni  mediocris  magnitudinem  habens,  desumta  al>  homine, 
qui  chronica  tuberculosi  interiit. 

Saepe  harum  glandularum  degeneratio  adiposa  vel 
totalis  vel  partialis  observatur,  ita  ut,  quanquam  solidae 
partes  glandulae  praevalent,  haec  mollis  et  pastosa  tan- 
gatur. 

Adiposa  degeneratio  glandularum  mediastinalium  in 
latere  aortae  cum  vehemte  hujus  degeneratiohe  adiposa 
observata  est.  Glandulae  mediocriter  tumefactae,  molles, 
permulta  subtilia  granula  adiposa  libera  offerebant.  Cel- 
lulae lymphaticae  in  cellulas  granulosas  mutatae,  stroma, 
vasa,  vasa  serosa  nitida,  diaphana  erant,  haec  leviter  tu- 
mebant, sicuti  glandulae  hominum,  qui  inter  digestionem 
perierunt. 

Minus  saepe  quam  telae  conjunctivae  indurationes  cal- 
careae  metamorphoses  inveniuntur,  quas  evidentissimas  in 
glandulis  inguinalibus  syphilide  affectis  vidi.  Glandulae 
miram  ostendebant  duritiem  aegerrimeque  discindi  pote- 
rant. Substantia  corticalis  macroscopice  examinata  magnum 
numerum  punctorum  albidorum  et  njajora  agmina  exhibe- 
bat, substantia  medullaris  mollior  erat. 

Alba  puncta  et  agmina  concrementis  calcareis  liberis 
constabant,  et  non  solum  vasa  sanguifera  huic  metamor- 
phosi obnoxia  erant,  sed  etiam  concrementa  per  stroma 
dispersa  cernebantur,  imo  pluribus  in  locis  elementa  libera 
obscuris  calcariae  granulis  impleta  erant. 

Iis  in  glandulis,  in  quibus  per  diuturnas  pigmentationes 

(Taltowirungen)  cinnabaris  deposita  erat,  haec  irrcgularitcr 
in  alveolis  inter  libera  elementa  exstare  mihi  videbatur. 


Opere  meo  jam  ad  finem  perducto,  in  tomo  tertio 
annalium  Pragensium  commentationem  legi:  »Die  Krank- 
heiten  der  Lyraphdriisen  vom  chirurgischen  Standpunkte« 
auctore  Dr.  Alb.  Michaelis,  medico  caesar.  reg.  castrensi 
superiore.  Neque  temporis  angustiae  neque  opusculi 
huius  fines  circumscripti  in  hanc  commentationem  penitius 
inquirere  me  patiuntur,  quare  unum  momentum  paucis 
attingere  sufficiat.  Auctor  creberrime  lympham  in  glandu- 
lae parenchyma  effundi  tradit  et  hoc  extravasatum  lympha- 
ticum aliquanto  fusius  disceptat.  Per  structuram  glandu- 
larum lymphaticarum  exstravasatio  lymphae  fieri  nequit, 
quoniam  lympha  per  vasa  inferentia  in  alveolos  libere 
effunditur  et  per  vasa  efferentia  inde  reducitur.  Sententia 
igitur  de  lymphae  extravasationibus  errori  anatomico,  id 
quod  profiteri  non  dubito,  innititur,  quo  vasa  lymphatica 
per  glandulas  ramificari  coque  modo  dilatationes  et  ruptu- 
ras effici  posse  statuunt. 


VITA. 


Natus  sura  Gustavus  Eduardus  Ecltard  die  XXVIII 
ra.  Juni  anni  XXXIV  h.  s.  Berolini  patre  E du ardo,  regi 
a consiliis  sanitatis  intimis,  matre  Augusta  e gente 
Habel,  quos  deus  benignus  adhuc  vivos  servavit  ser- 
vetque  in  posterum.  Fidei  addictus  sum  evangelicae. 

Primis  literarum  elementis  in  schola  reali  Ludoviciana, 
cui  tum  clar.  Grohnert  praefuit,  imbutus  gymnasium 
Friderico-Werderanum , quod  rectore  Clar.  Bonnell  floret, 
per  novem  annos  et  semestre  frequentavi.  Maturitatis 
testimonium  adeptus  autumno  anni  LIV  b.  s.  Gottingam 
rae  contuli  ibique  civibus  academicis  a prorectore  magni- 
fico Ritter  adscriptus  sum.  Quum  hanc  universitatem 
per  duo  semestria  frequentassem,  studia  mea  Berolini 
continuavi,  rectore  magnifico  E hrenb er g,  deinde  EJerbi- 
poli,  rectore  magnif.  Scanzoni,  tum  Gottingae,  pro- 
rectore magnif.  Kraut,  tria  in  bis  universitatibus  se- 
mestria moratus.  Inde  Berolinum  redux  civibus  academicis 

% 

rectore  magnifico  Mitscherlich  adscriptus  per  duo  se- 
mestria in  studia  incubui. 

\ 

Quibus  in  literarum  universitatibus  hosce  disserentes 
audivi  viros  Illustrissimos,  Celeberrimos,  Expericntissimos: 

Berolini:  Dovc  de  physice;  Michelet  de  logice; 
Trcndelenburg  de  psychologia;  beat.  Weifs  de  mi- 
neralogia;  beat.  Lichtenstein  de  zoologia;  du  Bois- 
Reymond  de  physiologia  generali  et  de  diffusione;  beat. 
J.  Mueller  de  sensuum  organis;  Iloppe  de  chemia  phy- 
siologica atque  pathologica;  Virebo w de  anatomia  pa- 
thologica, de  ossium  et  de  sexualis  apparatus  morbis,  de 
pathologia  atque  therapia  generali;  Hccker  de  arte  ob- 
stetricia; Casper  de  medicina  forensi;  a Graefe  de 
oculorum  morbis. 

Goltingae:  Woehler  de  chemia;  W.  Web  er  de 
physice;  Griesebach  de  botanice;  Henle  de  osteologia 
et  syndesmologia,  anatomia  speciali  et  topographica ; Baum 
de  akiurgia  et  chirurgia;  Hasse  de  pathologia  atque  the- 
rapia speciali. 

Hevbipoli:  Koelliker  de  anatomia  topographica,  de 
embryologia,  de  physiologia;  Beckmann  de  zoologia; 
Lcydig  de  anatomia  comparata;  Scheerer  de  chemia 
organica;  Bamberger  de  pathologia  atque  therapia  spe- 
ciali; Rinecker  de  materia  medica. 

Exercitationes  practicas  frequentavi  ducibus: 

Henle,  beat.  J.  Mueller  et  beat.  Schlemra  anato- 
micas; Boedecker  chemicas;  II.  Mueller  histologicas; 
Virchow  pathologico -anatomicas  et  pathol.  - histologicas ; 
Traube  ad  percussionem  et  auscultationem;  Casper  ad 
faciendas  sectiones  forenses;  ad  operationes  faciendas  chirur- 
gicas Langenbeck;  obstetricias  Hccker  me  instituerunt. 

Clinicis  praeterea  interfui  medicis  Hasse  et  Schoen- 
lein;  chirurgicis  Baum,  Langenbeck,  Juengken; 
obstetriciis  Ebert. 

Quibus  viris  omnibus  de  me  egregie  meritis  gratias 
ago  sempcrquc  habebo  quam  maximas. 

Jam  tentaminibus  tam  philosophico,  quam  medico, 
nec  minus  examine  rigoroso  superatis,  spero  fore,  ut  dis- 
sertatione thesibusque  publice  defensis  summi  in  medicina 
et  chirurgia  honores  in  me  conferantur. 


THESES. 


1.  Formatio  cellularum  sanguinis  in  glandulis  lym- 
phaticis fit. 

2.  Cellulae  sanguinis  rubrae  e cellulis  albis  (lym- 
phaticis), respiratione  influente,  oriuntur. 

3.  Musculus  plantaris  est  tensor  capsulae  articuli 
talo  - cruralis. 

4.  Operatio  varicoceles  prorsus  est  improbanda. 


TABULAE  EXPLICATIO 


Fig.  I.  sub  a.  Vas  capillare  haud  procul  ab  origine  sua  ex 
alio,  conicam  coarctationem  subeunte,  directe  in  trabeculam  retis 
subtilissimi  transiens. 

sub  b.  Ansa  vascularis,  cujus  parietes  directe  in  parietes 
trabeculae  subtilis  transgrediuntur,  in  qua  sub  c nucleus  perspi- 
cuus residet. 

Fig.  II.  Rete  subtilissimum,  imbibitione  solutionis  ammonia- 
calis  carmini  tumens. 

Fig.  III.  sub  a.  Vas  capillare  plures  ramulos  b minoris  dia- 
metri quam  capillarium  ostendit,  qui  iterum  sub  c in  textum 
reticularem  subtilissimum  secesserunt. 

